Document ID: /roh_data/filtered/fineweb-2-filterrobots_roh.jsonl.gz/21962

Anc avant che l'uniun turistica Stierva è vegnida fundada il december 1991, eran sin maisa plans da colliar la staziun da tren a Casti cun l'alp da Stierva e da realisar in territori da skis. Il territori n'hai betg dà – ina uniun turistica blers onns pli tard schon.
Uniun d'interess
Lucas Thöni è vegnì avant dus onns en la suprastanza da l'uniun turistica. Il bab da famiglia vesa l'uniun er dapli sco uniun d'interess e pli pauc sco uniun turistica. Las lavurs e l'engaschament da giasts ed indigens per la chaussa saja dentant enorm impurtant per la communitad en vischnanca.
Uschia vegn ina giada ad onn fatg lavur cumina, e la vischnanca politica Albula/Alvra sustegna la lavur cun contribuziuns finanzialas. Ed er en il futur, cura ch'i vegn a dar ina lescha da turissem en la vischnanca fusiunada, vegn il sustegn ad esser garantì, di il president communal Daniel Albertin.